**Lyginamasis variantas**

PATVIRTINTA

Molėtų rajono savivaldybės tarybos

2019 m. spalio 31 d. sprendimu
Nr. B1-228

**MOLĖTŲ RAJONO VERSLO TARYBOS nuostatai**

**I SKYRIUS**

**BENDROSIOS NUOSTATOS**

1. Molėtų rajono verslo tarybos nuostatai (toliau – Nuostatai) reglamentuoja Molėtų rajono verslo tarybos (toliau – Verslo taryba) tikslus, uždavinius, funkcijas, teises, pareigas, sudarymą ir darbo organizavimą.

2. Verslo taryba – patariamoji Molėtų rajono savivaldybės tarybos (toliau – Savivaldybės taryba) institucija, padedanti jai formuoti rajono verslo plėtros strategiją bei kurti verslui palankią aplinką. Darbas taryboje yra neatlygintinas.

3. Verslo taryba savo veikloje vadovaujasi Lietuvos Respublikos Konstitucija, Lietuvos Respublikos įstatymais, Savivaldybės tarybos sprendimais, kitais teisės aktais ir šiais nuostatais.

4. Verslo tarybą sudaro Savivaldybės mero, ~~Panevėžio prekybos, pramonės ir amatų rūmų Utenos apskrities filialo, Molėtų krašto verslininkų asociacijos, Lietuvos kaimo turizmo asociacijos, Lietuvos ūkininkų sąjungos Molėtų skyriaus, Molėtų rajono ekologinių ūkių bendruomenės „Gojelis“, Lietuvos buhalterių ir auditorių asociacijos~~  **savivaldybės tarybos, Molėtų verslininkų asociacijos deleguoti atstovai.**

5. Verslo taryba sudaroma Savivaldybės tarybos kadencijos laikotarpiui ir yra patvirtinama Savivaldybės tarybos sprendimu.

6. Verslo taryba savo sprendimus priima laikydamasi nešališkumo, objektyvumo, lygiateisiškumo ir nediskriminavimo principų. Priimdama sprendimus Verslo taryba yra savarankiška. Verslo tarybos sprendimai Savivaldybės institucijoms yra rekomendacinio pobūdžio.

**II SKYRIUS**

**VERSLO TARYBOS TIKSLAI, UŽDAVINIAI IR FUNKCIJOS**

7. Verslo tarybos tikslas – kurti ir nuolat gerinti verslo plėtrai palankią aplinką ir sąlygas Molėtų rajone.

8. Verslo tarybos uždaviniai:

8.1. patarti Savivaldybės tarybai rajono ekonominės plėtros skatinimo ir jos efektyvinimo klausimais;

8.2. padėti sukurti efektyvų bendradarbiavimą ir komunikavimą tarp verslo subjektų, Savivaldybės tarybos ir kitų socialinių partnerių;

8.3. kurti palankią teisinę, ekonominę ir rinkodarinę aplinką verslo plėtrai Molėtų rajone;

8.4. dalyvauti formuojant rajono investicijų ir verslo informacinę aplinką;

8.5. patarti Savivaldybės tarybai rajono plėtros programų įgyvendinimo ir verslo aplinkos tobulinimo klausimais.

9. Verslo tarybos funkcijos:

9.1. stiprina Savivaldybės tarybos, Molėtų krašto verslininkų bei kitų socialinių partnerių bendradarbiavimą, organizuodama tarpusavio konsultacijas verslo plėtros ir verslo aplinkos tobulinimo klausimais;

9.2. teikia nuomonę svarbiais rajono ekonomikos ir verslo plėtros klausimais;

9.3. tiria ir analizuoja verslo aplinkos situaciją rajone ir svarsto kylančių problemų sprendimo būdus bei teikia rekomendacijas ir siūlymus šioms problemoms spręsti;

9.4. teikia Savivaldybės institucijoms siūlymus dėl verslo aplinkos gerinimo, palankesnių sąlygų kūrimo naujai įsisteigusioms ir veikiančioms įmonėms;

9.5. skatina institucijų bendradarbiavimą regioninės plėtros (plėtros strategijos ir programos, ES projektai, investiciniai projektai), švietimo (profesinis rengimas, kvalifikacijos kėlimas), energetikos (elektros ir šilumos ūkis), inovacijų (mokslo įtaka ekonominei ir socialinei plėtrai), darnios plėtros (gamtą tausojančių technologijų diegimas pramonėje, subalansuotas vartojimas) ir kitose srityse;

9.6. bendradarbiauja su Savivaldybės taryba rengiant ir vykdant įvairias plėtros programas;

9.7. vykdo kitą Lietuvos Respublikos teisės aktams ir šiems nuostatams neprieštaraujančią veiklą.

**III SKYRIUS**

**VERSLO TARYBOS TEISĖS**

10. Verslo taryba, atlikdama funkcijas, turi teisę:

10.1. gauti teisės aktų nustatyta tvarka iš Savivaldybės institucijų, įstaigų, įmonių, organizacijų Verslo tarybos darbui reikalingą informaciją apie rengiamus aktualius teisės aktų projektus, taip pat kitą tiesiogiai su Verslo tarybos veikla susijusią informaciją;

10.2. kviesti į savo posėdžius Savivaldybės tarybos narius, Molėtų rajono savivaldybės administracijos (toliau – Savivaldybės administracija), įmonių, įstaigų ir organizacijų, vartotojų teisių apsaugą užtikrinančių institucijų, kolektyvinio atstovavimo subjektų, atstovaujančių darbuotojų teisėms ir interesams, atstovus, nepriklausomus ekspertus, patarėjus, mokslo ir kitus suinteresuotus visuomenės atstovus ir kitus asmenis;

10.3 skleisti visuomenei informaciją apie savo veiklą, organizuoti diskusijas verslo veiklos sąlygų gerinimo ir plėtros klausimais;

10.4. teikti Nuostatų pakeitimus ir papildymus.

**IV SKYRIUS**

**VERSLO TARYBOS SUDARYMAS IR DARBO ORGANIZAVIMAS**

11. Verslo taryba sudaroma Savivaldybės tarybos sprendimu ~~iš 11 (vienuolikos) narių: 4 (keturis) savivaldybei atstovaujančius narius deleguoja meras, 7 (septynis) narius bendru sutarimu deleguoja 4 punkte nurodytos verslo asociacijos. Viena asociacija gali deleguoti daugiau nei vieną narį bendru sutarimu su kitomis asociacijomis.~~ **Iš 7 (septynių) narių: 2 (du) atstovaujančius savivaldybei deleguoja meras, 2 (du) atstovaujančius savivaldybės tarybą, deleguoja savivaldybės meras, vieną iš tarybos daugumos ir vieną iš tarybos mažumos, 3 (tris) deleguoja Molėtų verslininkų asociacija (deleguoti asmys neprivalo būti asociacijos nariais).**

12. Verslo atstovai deleguojami rašytiniu siūlymu ir gali būti juos delegavusios asociacijos atšaukiami bei deleguojami nauji atstovai. Patikslintą tarybos sudėtį ~~renka~~ **tvirtina** Molėtų rajono Savivaldybės taryba. Visų deleguotų atstovų teisės Verslo taryboje yra lygios.

13. Verslo tarybai vadovauja pirmininkas, kurį pirmajame posėdyje ~~slaptu~~ **slaptu arba atviru (pagal bendrą susitarimą)**balsavimu renka tarybos nariai savivladybės tarybos kadencijai. Jo teikimu taryba skiria pavaduotoją. Tarybos sekretorių, kuris nėra tarybos narys, paskiria Savivaldybės administracijos direktorius.

14. Verslo tarybai atstovauja ir jos darbą organizuoja Verslo tarybos pirmininkas. Atskirais atvejais, atsižvelgiant į atstovaujamo klausimo turinį ir svarbą, Verslo tarybos sprendimu jai atstovauti gali kitas tarybos narys.

15. Pagrindinė Verslo tarybos veiklos forma – posėdžiai. Verslo tarybos posėdžius ne rečiau kaip kartą per ketvirtį šaukia ir jiems pirmininkauja Verslo tarybos pirmininkas. Iniciatyvos teisę sušaukti neeilinį Verslo tarybos posėdį turi Savivaldybės meras bei trečdalis tarybos narių, pateikę nutarimų projektus. Tokiu atveju pirmininkas per 5 darbo dienas nuo pasiūlymo gavimo dienos turi sušaukti Verslo tarybos posėdį. Pirmasis posėdis sušaukiamas Savivaldybės mero iniciatyva ne vėliau kaip per 10 darbo dienų nuo Verslo tarybos sudarymo dienos.

16. Verslo tarybos posėdžiai yra teisėti, jei juose dalyvauja daugiau kaip pusė visų jos narių.

17. Verslo tarybos posėdyje priimamus nutarimus pasirašo Verslo tarybos pirmininkas ir sekretorius. Daromas posėdžio garso įrašas.

18. Verslo tarybos priimti nutarimai, išvados bei nuomonės po posėdžio per 3 darbo dienas perduodami Savivaldybės tarybai bei persiunčiami visiems Verslo tarybos nariams.

19. Verslo tarybos posėdžių sekretorius padeda parengti posėdžių medžiagą, perduoda tarybos nariams informaciją apie posėdžio datą, laiką ir vietą, daro posėdžio garso įrašą, padeda tvarkyti tarybos dokumentaciją.

20. Verslo tarybos posėdžiuose patariamojo balso teise gali dalyvauti  Verslo taryboje neatstovaujamų verslininkų atstovai, jei juos pakvietė ar jų dalyvavimui pritarė Verslo taryba.

21. Kiekvienas Verslo tarybos narys turi vieną balsą. Balsuojama „už“, „prieš“ arba „susilaikė“. Balsams pasiskirsčius po lygiai, nulemia Verslo tarybos pirmininko balsas.

22. Verslo tarybos narys privalo deklaruoti savo interesus, susijusius su svarstomu klausimu, ir, esant interesų konflikto rizikai, privalo nedalyvauti rengiant, svarstant ar priimant sprendimą (ar sprendžiant kitą klausimą), kuris sukelia interesų konfliktą (palikti posėdžių salę, kabinetą ar kitą patalpą, kurioje sprendžiamas interesų konfliktą keliantis klausimas).

23. Verslo tarybos nariai neturi teisės atskleisti su Verslo tarybos veikla susijusios informacijos, jeigu jos atskleidimas prieštarauja galiojantiems teisės aktams.

24. Verslo tarybos pirmininkas:

24.1 sudaro posėdžio darbotvarkę ir ne vėliau kaip prieš dvi darbo dienas iki posėdžio elektroniniu būdu ją ir reikalingą medžiagą persiunčia verslo tarybos nariams. Posėdžio darbotvarkė dėl svarbių priežasčių gali būti keičiama posėdžio metu, jei už tai balsuoja dauguma posėdyje dalyvaujančių verslo tarybos narių. Klausimai į Verslo tarybos posėdžio darbotvarkę įtraukiami Verslo tarybos pirmininko, jos narių bei Savivaldybės mero ar administracijos direktoriaus iniciatyva.

24.2. organizuoja Verslo tarybos darbą, atsako už jos veiklą;

24.3. kontroliuoja Verslo tarybos funkcijų atlikimą;

24.4. pasirašo Verslo tarybos nutarimus, kitus būtinus dokumentus, susijusius su Verslo tarybos veikla;

24.5. prireikus Verslo tarybos nariams formuluoja užduotis;

24.6. atstovauja Verslo tarybai viešojo administravimo institucijose, įstaigose visais klausimais, susijusiais su jos veikla.

24.7. tikrina, ar yra kvorumas;

24.8. skelbia posėdžio darbotvarkę;

24.9. skelbia posėdžio pradžią, pertrauką ir pabaigą;

24.10. suteikia žodį pranešėjui, Verslo tarybos nariams, kviestiesiems asmenims;

24.11. skaičiuoja balsus ir skelbia balsavimo rezultatus;

24.12. Verslo tarybos pirmininkui nesant, jo funkcijas atlieka pirmininko pavaduotojas.

**V SKYRIUS**

**BAIGIAMOSIOS NUOSTATOS**

25. Verslo tarybos nariai, pažeidę Lietuvos Respublikos teisės aktus ir šiuos nuostatus atsako Lietuvos Respublikos įstatymų ir kitų teisės aktų nustatyta tvarka.

26. Nuostatai keičiami ar pripažįstami netekusiais galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_